  Наталья Тетерина Удмуртиысь биатлонистъёс Ильназ Мухамедзянов, Валерия Васнецова но Ульяна Кайшева XXIX Дунневыл тол универсиадае Россилэн сборноезлэн нырысь-вылысь лыдметаз шедизы. Ӵошатсконъёс 2-12 южтолэзе Красноярскын ортчозы, ивортэ Удмуртиысь спорт дасяськонъя центрлэн пресс-службаез. Универсиадае пыриськоно спортсменъёсты Россилэн кубокез понна вожвылъяськонъёслэн ньылетӥ люкетаз бырйизы. Ӵошатсконъёслы йылпумъянъёсъя, Россилэн сборнояз ваньмыз 16 биатлонистъёс шедизы: быдэн 8 воргоронъёс но нылкышноос. Воргоронъёс: Эдуард Латыпов (Башкортостан), Александр Дедюхин (Красноярский край), Алексей Петров (Башкортостан), Никита Поршнев (ХМАО-Югра), Василий Томшин (Санкт-Петербург), Дмитрий Иванов (ХМАО-Югра), Алексей Чулев (ЯНАО-Югра). Тямысэтӥзэ спортсменэз тренеръёс Удмуртиысь Ильназ Мухамедзянов но Красноярск улосвылысь Евгений Крюков пӧлысь быръёзы.  Нылкышноос: Наталья Гербулова (Красноярск шаер), Елизавета Каплина (ХМАО-Югра), Тамара Воронина (Свердловск улосвыл), Ирина Казакевич (Свердловск улосвыл), Екатерина Мошкова (ХМАО-Югра), Елена Чиркова (Красноярск шаер), Валерия Васнецова (Пермь шаер), Ульяна Кайшева (Удмуртия). Тегъёс: Спорт Биатлон Удмуртия УльянаКайшева  